**RETNINGSLINJER VED UTSETTING AV FISK**

* Generelt er det en fordel at settefisken får et lengst mulig opphold med god næringstilgang i vannet. Utsetting bør derfor gjennomføres i juli/tidlig august.
* Det er oksygenet i fiskeposen som holder liv i fisken. Det er derfor tilstrekkelig med 10-15 liter vann. Vannet må være i bevegelse for å blande seg med oksygenet. Dersom posen ligger stille bør den derfor ristes jevnlig (bæring i sekk er mer enn tilstrekkelig).

* Ved lav temperatur holder fisken i mange timer. Så lenge fisken i posen «står normalt» er alt ok. Dersom den begynner å ligge på siden, eller enda verre; med buken opp, har den for lite/mangler oksygen, og da er det kritisk! Da må posen straks ristes, evt. åpnes og tilføres nytt friskt oksygen/vann. (Det siste er upraktisk, da det brukte vannet jevnlig må erstattes med friskt vann.)
* Vanntemperaturen i posen bør være mest mulig lik temperaturen i vannet der fisken skal settes ut. Dersom fisken i posen synes ok, bør derfor posen legges uåpnet ut i vannet en stund for å oppnå mest mulig utjevning av temperatur før utsetting.
* Ved utsetting er det praktisk å bruke en melsikt fra kjøkkenet, evt. helle ut i passe porsjoner. Yngel /1-somrig fisk bør spres godt langs strandkanten, 2-somrig /større fisk trenger mindre spredning (da den ordner dette selv). For å unngå at settefisken evt. tas av større lokal fisk, kan den med fordel settes ut i vegetasjon/grovsteinet område slik at den har skjul.

Hovet, 15.08.17

Svein

**------------------------------**